Google

Google Inc. é a empresa propietaria da marca Google, cuxo principal produto é o motor de procura do mesmo nome. Foi fundada o 27 de setembro de 1998 por Larry Page e Sergey Brin (dous estudantes de doutoramento en ciencias da computación da Universidade Stanford).

Malia ser o buscador o seu principal produto, a empresa ofrece tamén entre outros servizos: un comparador de prezos chamado Froogle, aínda que logo pasou a chamarse Google Product, un motor de procura para material almacenado en discos locais Google Desktop Search, e un servizo que revolucionou o mundo do correo electrónico gratuíto chamado Gmail, o cal dispón para os seus usuarios máis de 6,5 GB (marzo de 2008) de espazo e vai aumentando constantemente a razón de 4 bytes por segundo. Tamén é famoso o seu programa Google Earth, mapamundi en 3D con imaxes de alta resolución. Recentemente lanzou a súa versión beta de mensaxería instantánea Google Talk.

Google está traballando en varios proxectos para aumentar o número de usuarios de Internet e facilitar os recursos para que estes poidan acceder á rede. Entre os proxectos destacan o PC de 100 dólares, aplicacións GNU, Google Docs & Spreadsheets, colaboración e promoción de aplicacións de software libre como Mozilla Firefox, instalación de varias redes inalámbricas de balde, desenvolvemento dun sistema de protocolo aberto de comunicación por voz, entre outros. Ademais especúlase que estaría traballando no desenvolvemento dun sistema operativo un Google Office, e unha rede global de fibra óptica, Vint Cerf, considerado un dos pais de Internet, foi contratado por Google en 2005. A compañía cotiza na bolsa NASDAQ baixo a clave de GOOG.
 Historia 
miniatura|De esquerda a dereita Eric E. Schmidt, Sergey Brin e Larry Page|esquerda
miniatura|Oficina de Google España

Sergei Brin e Larry Page fundaron o buscador de Google en 1998. Brin e Page eran estudantes de informática en Stanford cando se coñeceron en 1995 e decidiron escribir xuntos a súa tese de doutoramento. A tal tese versaba sobre os algoritmos para optimizar as buscas na, xa entón, selvática Internet. Miles de millóns de páxinas web, imaxes e arquivos alagaban os servidores de Internet. Parecía entón imposible poñer un pouco de orde en semellante barafunda. O algoritmo que propuxeron Brin e Page, coñecido como BackRub consistía basicamente en rastrexar as ligazóns das páxinas cara a atrás para medir a súa importancia dentro da rede de redes. En 1998 publicaron un artigo especializado no que propugnaban o método PageRank que refinaba non só a busca senón a valoración relativa de cada páxina web en Internet.

Xa daquela BackRub era moi coñecido no campus de Stanford e moitos estudantes conectábanse ós servidores implementados por Brin e Page para consultar a súa base de datos. Pero, en 1998, aquel servidor estaba na habitación que Larry Page tiña no colexio maior. Quedaba aínda un pouco para que nacese Google.

 Nacemento 
En 1998 Andy Bechtolscheim, cofundador de Sun Microsystems, entregoulles a Brin e Page un cheque de 100.000 dólares a nome de Google, Inc. A empresa aínda non existía, así que Brin e Page tiveron que fundala para poder cobrar o cheque.

O nome da empresa fai referencia a googol, o nome en inglés da potencia 100 do número 10 (o gúgol é un 1 seguido de 100 ceros). O nome fai referencia á inmensidade de Internet.

O 7 de setembro de 1998 Google abriu a súa primeira oficina onde traballaban só os dous fundadores da empresa. Pero os seus servidores xa recibían unhas 10.000 demandas de información diarias.

Foi votada como a marca do ano (2003), segundo a axencia británica de marcas Interbrand. Lamentablemente iniciou unha política de censura para lograr expandirse en países totalitarios como China. En razón disto foi considerada A Vergoña Empresarial 2005 pola American Freedom Union.

En outubro de 2006, Google adquiriu por 1.650 millóns de dólares a famosa páxina de vídeos YouTube.

En abril de 2007, Google mercou DoubleClick, unha empresa especializada en publicidade en Internet, por 3.100 millóns de dólares. Ese mesmo mes, Google converteuse na marca máis valiosa do mundo, acadando a suma de 66.000 millóns de dólares, superando a emblemáticas empresas como Microsoft, General Electric e Coca-Cola.

En xullo de 2007, Google comprou Panoramio, un sitio web dedicado a exhibir as fotografías que os propios usuarios crean e xeoposicionan, sendo algunhas delas subidas ao sitio para que poidan ser vistas a través do software Google Earth, cuxo obxectivo é permitir aos usuarios do mencionado software aprender máis sobre unha zona específica do mapa, observando as fotografías que outros usuarios tomaron alí.

O 11 de xuño de 2008, Google recibiu o Premio Príncipe de Asturias de Comunicación e Humanidades por impulsar unha "xigantesca revolución cultural" que permitiu o "acceso xeneralizado ó coñecemento".

O 28 de maio de 2014, Google presenta o primeiro prototipo de vehículo autónomo, capaz de circular sen ser conducido polos humanos.
 Evolución 

Nestes momentos, Google ten almacenadas nas súas bases de datos uns 8.000 millóns de páxinas web. Uns 1.000 ordenadores forman parte dos servidores de Google e se encargan de xestionar as peticións de información. Varios miles máis de ordenadores, xeralmente de baixo custo, traballan sobre a base de datos para responder as consultas. Google conta cuns 1.000 empregados e facturou 850 millóns de euros en 2003. Diariamente recibe uns 200 millóns de preguntas por parte dos usuarios de Internet en 97 linguas (entre as cales se atopa o galego).

As oficinas de Google están situadas nun complexo creado para a propia empresa: o Googleplex.

A velocidade á que se responden as consultas é un punto crucial da política de Google. Segundo os seus creadores, seguirán no mercado mentres sexan unha milésima de segundo máis rápidos cós seus competidores. De feito, en 1999, Google tardaba 3 segundos de media por consulta. Actualmente, só tarda 0,3 segundos por consulta, a pesar do crecemento exponencial das súas bases de datos.

Ademais, a páxina principal de Google en tódolos idiomas non pesa máis de 1,25 Kb e non contén máis aló de 40 palabras o cal facilita unha carga case instantánea.
 Produtos e servizos 
+Ferramentas de buscaMediosPublicidadeComunicaciónSistemas operativosGoogle SearchGoogle Arts & CultureGoogle AdsBlogger AndroidGoogle AlertsGoogle BooksAdMobFeedBurner Wear OSGoogle AssistantGoogle FinanceGoogle AdSenseGoogle Chat Andoid AutoGeminiGoogle NewsGoogle Ad ManagerGoogle SavedAndroid TV Google BooksGoogle PatentsGoogle Marketing PlatformGoogle Classroom Google CastGoogle Dataset SearchGoogle ScholarGoogle Tag Manager Google FontsChromeOS Google FlightsYouTubeLocal Service AdsGoogle GroupsFitbit OSGoogle ImagesGoogle MeetFuchsiaGoogle ShoppingGoogle VoiceGoogle TravelGoogle Videos Google LensProductividadeMapasEstatísticasNegociosSaúdeGmailGoogle Maps Google AnalyticsGoogle WorkspaceGoogle ARDA projectGoogle AccountGoogle EarthGoogle Ngram ViewerGoogle Business ProfileGoogle Care StudioGoogle CalendarGoogle MarsGoogle Public Data ExplorerGoogle TablesGoogle FitGoogle ChartsGoogle MoonTensorFlowHealth ConnectGoogle DocsGoogle Street ViewGoogle TrendsGoogle SheetsGoogle SkyGoogle Activity ReportGoogle SlidesGoogle Santa TrackerLooker StudioGoogle DrawingsGoogle FormsGoogle SitesGoogle KeepGoogle DriveGoogle TranslateAplicacións de escritorioAplicacións de AndroidFamilias de produtosServizosAdWords EditorBuscador de GoogleGoogle DocsGoogle MapsGoogle Pixel Google Cloud Platform Drive File StreamGoogle AdsGoogle DriveGoogle MeetGoogle NestGoogle Crisis ResponseGoogle ChromeGoogle AnalyticsGoogle EarthGoogle MessagesFitbitGoogle Fi WirelessGoogle IMEGoogle Arts & CultureGoogle Family LinkGoogle NewsStadia ControllerGoogle Get Your Business Online Google Japanese InputGoogle AssistantGoogle Fi WirelessGoogle OneJamboardGoogle Public DNS Android StudioGoogle AuthenticatorGoogle FiberGoogle PlayGoogle Person Finder Google Web DesignerGoogle CalendarFind My DeviceGoogle PhotosGoogle FirebaseBackup and SyncGoogle ChatGoogle FitGoogle WalletGoogle CastTilt BrushGoogle ChromeGoogle HealthGoogle TranslateGoogle PayGoogle Trends ScreensaverGoogle ClassroomGoogle CastYouTubeYouTube TVChrome Remote Desktop Google Cloud SearchGoogle LensYouTube Music

 Outros servizos 

 Google Analytics
 Google Blogsearch
 Google Code Search
 Google Documents
 Google Earth
 Google Grupos
 Google Keep

 Google Pack
 Google Reader
 Google Sandbox
 Google Scholar
 Google SketchUp
 Google Talk

 Google Trends
 Google Notebook
 Google Glass
 Google+
 Picasa
 OpenSocial
 Blogger

 Notas 

 Véxase tamén 

 Outros artigos 
 Alphabet Inc.
 Ligazóns externas 
 www.google.com

Categoría:Google